Author: Leskova
Last saved by: Maculák Jozef
Company: KVS

SPRÁVA ZO ZAHRANIČNEJ PRACOVNEJ CESTY

1a) Meno, priezvisko, tituly, funkcia, pracovné zaradenie účastníka ZPC:

Mgr. Jozef Maculák,
riaditeľ odboru vedy a techniky na vysokých školách,
hlavný štátny radca

1b) Názov a adresa pracoviska:

odbor vedy a techniky na vysokých školách,
sekcia vysokých škôl, vedy a výskumu MŠVVaŠ SR,
Stromová 1, 813 30  Bratislava

1c) Znalosť jazykov účastníka ZPC: | nemecký, anglický, ruský

2a) Účel ZPC a spôsob jej financovania:

účasť na plánovanom stretnutí koordinátorov projektu             7. rámcového programu Európskej únie MANUNET II

Náklady spojené s ubytovaním a dopravou boli hradené z prostriedkov projektu.

2b) Prijímajúca organizácia:

Finpiemonte S.p.A.
Galleria San Federico, 54
10121 Torino

2c) Miesto a štát: | Turín/Taliansko
2d) Trvanie ZPC: | od: 6. 10. 2014 | do: 9. 10. 2014 | Počet dní: 4

3. Rámcový program pobytu:

V dňoch 6. – 9. 10. 2014 som ako zástupca MŠVVaŠ SR, ktoré je garantom projektu                          7. rámcového programu Európskej únie MANUNET II, absolvoval zahraničnú pracovnú cestu            do Turína v Taliansku. Išlo o plánované stretnutie riešiteľov a garantov projektu             MANUNET II.
Konkrétne mená zahraničných partnerov s ich kontaktnými adresami sú k dispozícii na:
http://www.manunet.net/index.php?option=com_content&view=category&layout=blog&id=17&Itemid=127.

4. Stručný priebeh rokovaní:

Účelom zahraničnej pracovnej cesty bolo pracovné stretnutie konzorcia projektu 7. rámcového programu Európskej únie (TCT II + Steering Committee meeting). Hlavným cieľom rokovania bolo záverečné posúdenie projektov v rámci MANUNET II CALL 2014.

Obsahom rokovaní bolo okrem iného vyhodnotenie projektov a ich konečná sumarizácia. Boli posúdené a odporúčané aj projekty účastníkov zo Slovenskej republiky v spolupráci s partnermi z Baskicka, Katalánska a Rumunska. V ďalšej časti rokovania boli kontrolované výsledky a zápisnica z predchádzajúceho stretnutia. Následne sa hovorilo o komunikačnej stratégii, možnostiach rozšírenia účasti na projekte MANUNET o ďalších partnerov a celkovo o budúcnosti tohto projektu (výzvy v roku 2015 a 2016).

V nasledujúcom dni stretnutia sa analyzovala možnosť predĺženia projektu do septembra 2016. Ďalej sa diskutovalo o príprave programu na záverečnú konferenciu projektu, ktorá sa bude konať vo februári 2015 v Bilbau. Následne sa hovorilo o aktuálnych organizačných a finančných otázkach (informácie o čerpaní finančných prostriedkov) a určili sa úlohy na ďalšie plánované zasadnutia. Na záver sa stanovili konkrétne termíny a miesta nasledujúcich pracovných stretnutí.

5. Odporúčané závery:

Vzhľadom na silné konzorcium projektu a doterajšie výsledky a hodnotenie uvedeného projektu Európskou komisiou je to pre nás príležitosť byť ďalej účastný v projekte MANUNET II v rámci 7. rámcového programu Európskej únie.

6. Prehľad prinesenej dokumentácie a miesto jej uloženia:

Všetky materiály sú k dispozícii na odbore vedy a techniky na vysokých školách MŠVVaŠ SR.

7. Osobitne vyhodnotený očakávaný prínos ZPC:

MŠVVaŠ SR je za Slovenskú republiku koordinátorom v multiregionálnom projekte              MANUNET II. Strategickým cieľom projektu MANUNET II je podpora financovania                výrobno-výskumných projektov uskutočňovaných univerzitami, výskumnými organizáciami a podnikmi (najmä malými a strednými). Ide o mimoriadnu príležitosť zapojenia sa pracovísk našich vysokých škôl do kooperácie s poprednými európskymi výskumnými pracoviskami prostredníctvom koordinovaných výziev MANUNET II, ktorá je zameraná na perspektívne rozširovanie a integráciu spolupráce.
Cieľom tejto ZPC bolo plánované stretnutie riešiteľov a garantov projektu, na ktorom sa uskutočnilo vyhodnotenie projektov v rámci výzvy MANUNET II 2014.

8. Spôsob zverejnenia výsledkov ZPC, prenos získaných informácií:

Informácie budú k dispozícii na internete.

Poznámka:

Súhlasím so zverejnením správy zo ZPC na internete.

Správu vypracoval: Mgr. Jozef Maculák

Podpis účastníka ZPC:				……………………………..	

Správu schválil:
prof. Ing. Peter Plavčan, CSc., generálny riaditeľ sekcie vysokých škôl, vedy a výskumu

Podpis nadriadeného:				……………………………..